Pa moor kinders, vrou en pleeg selfmoord‘n Man van Centurion het sy vrou en twee kinders doodgemaak voor hy homself gehang het. ŉ Polisiewoordvoerder, kapt. Agnes Huma, sê die voorval het by die Valley View-woonbuurt in Kosmosdal. Huma sê dit blyk of die twee kinders vergas is. Volgens berigte het Jan Strydom (39) sy vrou, Nadia (32), doodgeslaan. Hy het glo die 5-jarige Aidan en 2-jarige Amber se lykies in hul beddens teruggesit nadat hy hulle in die gesin se motor vergas het. Strydom het homself hierna aan die trapreling van die huis opgehang. Hy het ŉ selfmoordbrief op sy skootrekenaar gelos. Huma sê die polisie is in kennis gestel nadat die gesin se huiswerker die vrou se liggaam deur ŉ venster gesien het en sy die familie gebel het. Volgens berigte was Strydom ŉ depressielyer.